সেফ আলি খান কিংবা শাহিদ কপূরের আগে করিনা কপূর খানের প্রেমিক হতে পারতেন এক জনপ্রিয় রাজনীতিক। সম্প্রতি একটি বই থেকে এমনই বিস্ফোরক তথ্য পাওয়া যাচ্ছে। 

এই বিষয়ে অন্যান্য খবর

নীরবতা ভেঙে কতদূর শহিদ-করিনা! আবার আসছে নাকি একদা প্রেমিক এই জুটির ছবি


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, রশিদ কিদোয়াই-এর লেখা বই ‘নেতা অভিনেতা: বলিউড স্টার পাওয়ার ইন ইন্ডিয়া’-তে এমনই দাবি করা হয়েছে। সেখানে বলা হয়েছে, ২০০২ সালে করিনা জানিয়েছিলেন তিনি রাহুল গাঁধীকে ডেট করতে ইচ্ছুক! কেবল তিনিই নন, উলটো দিক থেকে রাহুলও উৎসাহী ছিলেন রাজ কপূরের নাতনিকে নিয়ে। সদ্য সিনেমার জগতে পা রাখা করিনার কোনও ছবিই মিস করতেন না তিনি। চেষ্টা করতেন, করিনার সব ছবিই ‘ফার্স্ট ডে ফার্স্ট শো’ দেখার। 
প্রায় ১৬ বছর আগের কথা। তখন করিনা ও রাহুল দু’জনেই নিজেদের পেশাগত ক্ষেত্রে নবীন। সেই সময় সিমি গারওয়াল একটি চ্যাট শোয়ে করিনাকে প্রশ্ন করেছিলেন, তিনি কার সঙ্গে ডেটে যেতে চান। করিনা সেই প্রশ্নের উত্তরে অকপটে বলেন, ‘‘আমি বলছি, যদিও জানি না বলা উচিত কি উচিত নয়। বিতর্ক হতেই পারে, উত্তরটা হল রাহুল গাঁধী।’’ 
রাহুলের ছবি তিনি দেখেছেন, সেকথা জানিয়ে করিনা জানিয়েছিলেন, ‘‘আমি ফিলমি ব্যাকগ্রাউন্ড থেকে এসেছি। আর উনি রাজনৈতিক ব্যাকগ্রাউন্ড থেকে। সুতরাং আমাদের মধ্যে যে কথোপকথন হবে, সেটা নিশ্চয়ই অসাধারণ হবে।’’
পরে ২০০৯ সালে অবশ্য করিনা তাঁর পুরনো সেই সাক্ষাৎকারকে একেবারে উড়িয়ে দিয়ে বলেন, এটা খুব পুরনো ব্যাপার। আমাদের দু’জনেরই পদবি বিখ্যাত, তাই আমি ওই কথাগুলো বলেছিলাম।’’ তিনি রাহুলকে প্রধানমন্ত্রী হিসেবে দেখতে ইচ্ছুক, জানিয়ে করিনা পরিষ্কার করে দিয়েছিলেন, তা বলে তিনি আর রাহুলের সঙ্গে ডে‌টে যাওয়ার ব্যাপারে আগ্রহী নন।